CELEX: 62019CN0264
Language: fi
Date: 2019-03-29 00:00:00
Title: asia C-264/19: Ennakkoratkaisupyyntö, jonka Bundesgerichtshof (Saksa) on esittänyt 29.3.2019 — Constantin Film Verleih GmbH v. YouTube LLC ja Google Inc.

8.7.2019   
            
            
               FI
            
            
               Euroopan unionin virallinen lehti
            
            
               C 230/19
            
         
      Ennakkoratkaisupyyntö, jonka Bundesgerichtshof (Saksa) on esittänyt 29.3.2019 — Constantin Film Verleih GmbH v. YouTube LLC ja Google Inc.
      (asia C-264/19)
      (2019/C 230/23)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesgerichtshof
      
         Pääasian asianosaiset
      
      
         Kantaja, Revision-menettelyn valittaja ja Revision-menettelyn vastapuoli: Constantin Film Verleih GmbH
      
         Vastaajat, Revision-menettelyn vastapuolet ja Revision-menettelyn valittajat: YouTube LLC ja Google Inc.
      
         Ennakkoratkaisukysymykset
      
      
                  1)
               
               
                  Kuuluuko direktiivin 2004/48/EY (1) 8 artiklan 2 kohdan a alakohdassa mainittuihin tavaroiden tai palvelujen tuottajien, valmistajien, jakelijoiden, toimittajien ja muiden aikaisempien haltijoiden sekä tukku- ja vähittäiskauppiaiden osoitteisiin, jotka sisältyvät tapauksen mukaan direktiivin 2004/48/EY 8 artiklan 1 kohdassa tarkoitettuihin tietoihin, myös
                  
                              a)
                           
                           
                              palvelujen käyttäjien sähköpostiosoitteet ja/tai
                           
                        
                              b)
                           
                           
                              palvelujen käyttäjien puhelinnumerot ja/tai
                           
                        
                              c)
                           
                           
                              IP-osoitteet, joita palvelujen käyttäjät ovat käyttäneet riidanalaisten tiedostojen lataamiseen, mukaan luettuna lataamisen täsmällinen ajankohta?
                           
                        
            
                  2)
               
               
                  Mikäli ensimmäisen kysymyksen c kohtaan vastataan myöntävästi:
                  Sisältyykö direktiivin 2004/48/EY 8 artiklan 2 kohdan a alakohdan mukaisesti annettaviin tietoihin myös IP-osoite, jota käyttäjä, joka on aiemmin ladannut laittomasti tiedostoja, viimeksi käytti Google-/YouTube-tilinsä käyttämiseksi, mukaan luettuna käytön täsmällinen ajankohta, riippumatta siitä, tapahtuiko tämän viimeisen käytön aikana oikeudenloukkauksia?
               
            
         (1)  Teollis- ja tekijänoikeuksien noudattamisen varmistamisesta 29.4.2004 annettu Euroopan parlamentin ja neuvoston direktiivi 2004/48/EY (EUVL 2004, L 157, s. 45).